
Text rozhodnutia
Súd: Krajský súd Banská Bystrica Spisová značka: 16CoP/44/2016 Identifikačné číslo súdneho spisu: 6113214653 Dátum vydania rozhodnutia: 30. 06. 2016 Meno a priezvisko sudcu, VSÚ: JUDr. Klaudia Kosková ECLI: ECLI:SK:KSBB:2016:6113214653.2 Uznesenie Krajský súd v Banskej Bystrici vo veci starostlivosti o maloletú V. P. K., nar. XX. XX. XXXX, toho času bytom Y. XX, A. A., v konaní zastúpenú Úradom práce, sociálnych vecí a rodiny Lučenec, dieťa matky neb. J.. Q. K., rod. M., zomrelej XX. XX. XXXX a otca V. W. K., nar. XX. XX. XXXX, bytom XXX T., V. F., B., W. Z. XXXX, Q. republika, štátneho občana Q. republiky, zastúpeného Advokátskou kanceláriou URBÁNI & Partners, s. r. o., so sídlom Skuteckého 17, Banská Bystrica, v konaní o návrat maloletej do krajiny obvyklého pobytu Juhoafrickej republiky, o späťvzatí odvolania otca, takto r o z h o d o l : Odvolacie konanie z a s t a v u j e . o d ô v o d n e n i e : Napadnutým uznesením okresný súd návrh otca maloletej o pripustenie ďalších účastníkov do konania a na zmenu návrhu vo veci samej zamietol. Zároveň konanie zastavil. Proti uzneseniu podal v zákonom stanovenej lehote odvolanie otec maloletého dieťaťa, ktorým žiadal, aby odvolací súd uznesenie okresného súdu zrušil a vec vrátil na ďalšie konanie a rozhodnutie. Dňa 29.06.2016 otec maloletej doručil okresnému súdu, ako aj odvolaciemu súdu späťvzatie odvolania v celom rozsahu. Náhradu trov konania si neuplatnil. Podľa § 207 ods. 2 O.s.p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Podľa § 207 ods. 3 O.s.p., ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. V zmysle vyššie citovaného zákonného ustanovenia späťvzatie odvolania je dispozičným právom účastníka konania. Toto zostáva účastníkom zachované až do rozhodnutia o podanom odvolaní. Na účinnosť späťvzatia odvolania nie je potrebný súhlas súdu, ani iného subjektu a jeho následkom je zastavenie konania. Krajský súd, ako súd odvolací, s poukazom na vyššie uvedené skutočnosti odvolacie konanie zastavil. O veci senát odvolacieho súdu rozhodol pomerom hlasov členov senátu 3 : 0. O veci senát odvolacieho súdu rozhodol pomerom hlasov členov senátu 3 : 0. Poučenie: Proti tomuto uzneseniu odvolanie nie je prípustné.

